1. **UDHËZIME PËR SUBJEKTET**
2. Subjektet janë të detyruara të përgatisin dokumentacionin kualifikues/propozimet teknike dhe ofertat ekonomike me kërkesat e përcaktuara në këto dokumenta. Ofertat që nuk përgatiten në përputhje me këto dokumenta do të refuzohen si të papranueshme.
3. Të gjitha fletët e dorëzuara duhet të lidhen së bashku dhe të numerizohen. Të gjitha fletët duhet të pajisen me iniciale ose të nënshkruhen nga Personi (-at) e autorizuar, përveç literaturës së pandryshueshme e të printuar.
4. Në rast të dokumentacionit të paraqitur nga një bashkim operatorësh ekonomikë, ato duhet të shoqërohen me prokurën/autorizimin me shkrim për personat e autorizuar, që do të përfaqësojnë bashkimin gjatë procedurës së prokurimit.
5. Subjektet duhet të dorëzojnë dokumentat originalë ose kopjet e njëhsuara me origjinalin të futur në një zarf jotransparent, të mbyllur, të vulosur dhe firmosur me emrin dhe adresën e subjektit dhe të shënuar:

“Dokumentacion kualifikues/propozim teknik dhe ekonomik për kryerjen e \_\_\_\_\_\_\_\_\_\_shërbimeve; Nr i Njoftimit \_\_\_\_\_\_\_\_\_\_\_\_\_\_\_

“Mos e hapni, me përjashtim të rasteve kur është e pranishme Njësia e vlerësimit për përzgjedhjen e subjektit mbështetës për mirëmbajtjen e Sistemit Informatik për Raportim dhe Kompensim në Agjencinë e Sigurimit të Depozitave, dhe jo para datës 10.05.2021, orës 11:00”.

1. Subjekti duhet të plotësojë Formularin e Ofertës bashkangjitur me këto dokumenta standarde, duke përcaktuar shërbimet që do të ekzekutohen dhe çmimin e tyre.
2. Të gjitha çmimet duhet të kuotohen në Monedhën Shqiptare (Lek), duke përfshirë edhe tatimet që zbatohen, por pa përfshirë TVSH. Nëse çmimet kuotohen në një monedhë të huaj, atëherë ato duhet të kthehen në Lekë Shqiptare sipas kursit zyrtar të këmbimit të Bankës së Shqipërisë, në datën në të cilën paraqitet oferta dhe duhet të ruhen në atë kurs deri në skadimin e periudhës së vlefshmërisë së ofertës.
3. Subjekti duhet të shënojë në Formularin e Ofertës, çmimet totale të ofertës të të gjitha Shërbimeve, pa TVSH. Vlera e TVSH, kur aplikohet, i shtohet çmimit të dhënë dhe përbën vlerën totale të ofertës.
4. Këto dokumenta përfshijnë:
* ftesën për ofertë;
* udhëzimet për subjektet;
* kriteret e kualifikimit;
* termat e referencës dhe specifikimet teknike;
* formularët për deklarimin e konfliktit të interesit;
* formularin e ofertës;
* deklaratë mbi përmbushjen e Termave të Referencës dhe Specifikimeve Teknike;
* deklaratë mbi gjendjen gjyqësore;
* lista e informacionit konfidencial;
* formulari i njoftimit standard për subjektin e s’kualifikuar;
* formulari i njoftimit të fituesit;
* projektkontrata e shërbimit me subjektet mbështetëse.

Agjencia e Sigurimit të Depozitave fton për të paraqitur ofertë për kryerjen e shërbimeve të mëposhtme:

1. Objekti: Mirëmbajtja e Sistemit Informatik për Raportim dhe Kompensim në Agjencinë e Sigurimit të Depozitave.
2. Fondi limit: 4,326,500 (katër milionë e treqind e njëzet e gjashtë mijë e pesëqind) lekë pa TVSH;
3. Burimi i Financimit: Buxheti i Agjencisë

Vendi i kryerjes së shërbimit: Agjencia e Sigurimit të Depozitave, Adresa Rruga e Elbasanit, nr.317, Tiranë, Republika e Shqipërisë, t: +355 (4) 2362 989/2347 298, f: +355 (4) 2362 984, e: info@asd.gov.al, www.asd.gov.al

Kohëzgjatja e shërbimit: 1 – vjeçar, sipas dokumentit “Termat e Referencës”

Oferta duhet të paraqitet në adresë: Agjencia e Sigurimit të Depozitave, adresa Rruga e Elbasanit, nr.317, kodi postar 1010, Tiranë, Republika e Shqipërisë, t: +355 (4) 2362 989/2347 298, f: +355 (4) 2362 984,

Në datë 10.05.2021 ora 11:00

Kriteret e përzgjedhjes së fituesit:  çmimi më i ulët pas kualifikimit sipas kritereve përzgjedhëse

Afati i vlefshmërisë së ofertës: tre muaj nga data e hapjes së saj 10.05.2021.

Vlera e sigurimit të ofertës: 2% e vlerës së ofertës si garanci bankare ose policë sigurimi.

Vlera e sigurimit së kontratës: 10% e vlerës së ofertës si garanci bankare ose policë sigurimi.

Forma e komunikimit:

Me shkrim **X** Elektronik ( email, fax etj.) \_\_\_\_\_

Genci Mamani

Drejtor i Përgjithshëm